О Б Щ И Н А   К О С Т Е Н Е Ц

На основание чл. 44, ал. 2 от Закона за местното самоуправление и местната администрация, чл.14, ал. 7 и ал. 8 от Закона за общинска собственост, §12, т.2 от ПЗР към ЗИД на Закона за водите, §4, ал. 1 от ПЗР на Закона за сдруженията за напояване, във връзка с чл. 12, ал. 1, ал.2 и ал.3 от Наредба за общинската собственост в изпълнение на Решение № 134, обективирано в Протокол № 15 от заседание на Общинска съвет – Костенец, проведено на 17 септември 2022 година

ОБЯВЯВА ПУБЛИЧЕН ТЪРГ С ЯВНО НАДДАВАНЕ

за избор на оператор на язовирна стена за възлагане стопанисването, поддръжката и експлоатацията, чрез провеждане на публичен търг с явно наддаване за отдаване под наем по реда на Наредба за общинската собственост, за срок от 10 години на имот – публична общинска собственост:

Поземлен имот № 000463 с площ от 23,267 дка, НТП: Язовир, находящ се в землището на с. Костенец, местността „Нишана”, за който има съставен акт за публична общинска собственост № 1100/30.05.2000г. 

при следните условия:

1. Дата на провеждане на публичният търг: 13.04.2022г. от 13:30 ч. в сградата на Общинска администрация-Костенец, ул. „Иван Вазов” № 2, ет.4, заседателна зала.

2. Първоначалната годишна наемна цена в размер на 1170,00 лева /хиляда сто и седемдесет лева/. 

3. Право до участие в търга имат лица, които отговарят на изискванията за „оператор на язовирна стена“ по смисъла на §1, ал. 1,т. 95 от Допълнителните разпоредби на Закона за водите, а именно физическо лице хидроспециалист  или юридическо лице, което разполага със служител хидроспециалист за осъществяване дейностите по стопанисване, поддържане и експлоатация на язовирни стени и на съоръженията към тях.
4. Всеки желаещ да участва в публичния търг с явно наддаване е длъжен да внесе депозитна вноска в размер на 500,00 /петстотин лева/ лева.
5. Депозитът се внася до 14,00 ч. на 12.04.2022г.  по банкова сметка в „Централна Кооперативна банка” АД – клон Костенец, IBAN – BG14CECB97903342549800, BIC – CECBBGSF или в касата на Община Костенец, гр. Костенец, ул. „Иван Вазов” № 2, Общинска администрация – Костенец, етаж 2, стая 18. 
6. Тръжната документация може да се закупи в Общинска администрация Костенец на касата в „Център за административно обслужване”, гр. Костенец, ул. „Иван Вазов” № 2, етаж І, до 17,00 часа на 07.04.2022г. Стойността на тръжната документация е в размер на 30,00 /тридесет лева/ лв., съгласно чл. 60, буква „б” от Наредбата за определянето и администрирането на местни такси и цени на услуги на територията на Община Костенец. Срещу представена фактура за закупена тръжна документация същата се получава в деловодството на Общинска администрация, І етаж, „Център за административно обслужване”.
7. Огледи на имотите по т.1 може да се извършват свободно от заинтересованите лица всеки ден от обявяването на търга. Лицата, закупили документация могат да заявят писмено огледа да се извърши в присъствието на представител на Общинска администрация – Костенец, като подадат в отдел „Общинска собственост“ удостоверение за оглед – по образец, съгласно тръжната документация. В този случай, огледа се извършва всеки работен ден от 09:00ч до 15:30ч в периода от деня, следващ подаването на удостоверението до 2 дни, преди крайния срок за подаване на офертите включително, като се осигурява представител на Общинска администрация – Костенец, който да покаже съответния имот, за което се съставя протокол.

8. Търгът се провежда чрез предварително подадени  заявления за участие от всеки участник в запечатан непрозрачен плик, в срока посочен в настоящата заповед, върху който се отбелязва цялостното наименование на обекта на търга, името и адреса на участника. В плика със заявлението за участие се представят документите, необходими за участие в публичния търг с явно наддаване, посочени в тръжната документация. 

9. Крайният срок за подаване на заявленията на кандидатите е до 16:00ч. на 12.04.2022г. 
Заявленията за участие се подават в деловодството на Общинска администрация - Костенец, етаж І, „Център за административно обслужване”. Участник, подал предложение след определения срок, не се допуска до участие в търга.

10. Стъпката на наддаване при провеждане на публичния търг е в размер на 60,00 /шестдесет/ лева.


За справки: Общинска администрация Костенец, отдел „Общинска собственост“, тел. 23-08/ вътр.303

 Дата на публикуване: 28.03.2022г.
